જો કે, કડોદરા જીઆઈડીસી પોલીસ માટે હવે રિક્ષાચાલક અત્યંત જરૂરી હતો. નહીંતર આરોપીઓને સજા મળે તેમ નહતી. રિક્ષા ચાલકે નિવેદનમાં આપેલા નંબર પરથી પહેલા તેના મોબાઇલનો IMEI નંબર મેળવ્યો અને પછી તેમાંથી જે નંબર હાલ ચાલુ હતો તે મેળવ્યો. આ નંબર આવ્યો ગોડાદર પાસેનો. પોલીસની ટીમ બે રાત ગોડાદર વિસ્તારમાં રિક્ષા ચાલકને શોધવા ફરી પણ તેનો કોઇ પતો મળ્યો નહીં. તેનું એક કારણ એ પણ હતુ કે, સીમ કાર્ડ જે એડ્રેસ પર ખરીદાયું હતુ તે વિસ્તારમાં કાચા મકાનો હતો અને ગેરકાયદે હતા. જેના કારણે સચોટ સરનામું મળતું નહતુ. બીજી તરફ પોલીસ રિક્ષા ચાલકને સીધો ફોન કરીને બોલાવે તો તે ગભરાઇને ભાગી જાય તેવી શક્યતા વધુ હતી. માટે પોલીસ આ પગલું ભરવા નહતી માંગતી.